HK Trip #13

ร้านนี้อ่านเจอมาว่าได้รับฉายาว่าเกี๊ยวมังกร จากชื่อร้านว่า lung ซึ่งแปลว่ามังกร ซึ่งร้านนี้ก็น่าจะเป็นร้านที่ค่อนข้างฮอตฮิตในหมู่นักท่องเที่ยวไทยด้วยค่ะ

การเดินทางไม่ยากค่ะ MTR Tsim Sha Tsui exit D2 เดินตรงไปตามถนน Carnarvon แล้วเลี้ยวขวาเข้าถนน Hart เดินไปซักแป๊บนึง ร้านจะอยู่ขวามือ ติดกับโรงรับจำนำ

จุดเด่นร้านนี้คือเกี๊ยวกุ้งค่ะ ก็สั่งกันคนละชาม ชามละ 28 HKD เกี๊ยวกุ้งลูกโต แป้งบาง ไส้กุ้งแน่นๆ น้ำซุปรสเค็มปะแล่มๆ โดยรวมอร่อยค่ะ และราคาก็ไม่แพงมากเมื่อเทียบกับร้านอื่น

 แต่ส่วนตัวว่าเกี๊ยวกุ้งของ Mak's Noodle หรือ Tsim Chai Kee ที่แถวๆ Central อร่อยกว่า

สำหรับพี่สาว นางติดใจ วันกลับแวะมาอีกครั้ง มาซื้อเกี๊ยวกุ้งดิบกลับบ้านค่ะ ราคา ครึ่งโหล 27 HKD

